WinTVC - Videoton TV Computer emulátor

© 2004-2006 Grósz Attila (gyros KUKAC freemail PONT hu)


Mi a WinTVC?
============

Emulátor, olyan program, ami egy adott hardver (jelen esetben
számítógép) működését imitálja egy másik típusú hardveren.
Ebben a konkrét esetben egy 8-bites magyar mikroszámítógépet
emulálunk a PC hardveren, ami pillanatnyilag 32-bites.

A TVC volt az utolsó magyar mikroszámítógép, melyet egy angol gép licensze 
alapján a jobb időket is megélt Videoton gyártott. A gép processzora az igen 
népszerű Zilog 80. Ezen és a CRTC chip-en kívül a gép semmilyen cél-IC-t nem 
tartalmazott, a főbb vezérlési feladatokat TTL-ekkel oldották meg.

További információkért, programokért és az emulátor új verzióiért érdemes 
meglátogatni a http://tvc.homeserver.hu weboldalt.


A WinTVC emulátor képességei
==============================

- teljes, ciklusra pontos Z80 emuláció
- első és második sorozatú 64kb típusok támogatása
- hang és kurzor megszakítás emulációja
- az 1 csatornás hang áramkör emulációja
- a teljes billentyűzet, a beépített joystick és a RESET gomb emulációja
- a lemezes CAS formátum közvetlen beolvasása/mentése
- WAV kazetta formátum írása/olvasása
- teljes lemezegység és WD1793 diszk kontroller emuláció, DSK image írás/olvasás
- egyszerű printer támogatás


A WinTVC emulátor hiányosságai
===============================

- kép aspect ratio nem 100%-osan korrekt
- CRTC emuláció nem teljes


A program használata
====================

Futtatás
--------

A futtatáshoz Windows operációs rendszer (legalább Windows 95)
kell. Installálás nem szükséges, indításhoz klikk az EXE-re. 
A menük remélhetőleg magukért beszélnek.


Parancssori opciók
------------------

Általános alak:

WinTVC.EXE [/c filenév] [/d filenév] [/f] [/h] [/i filenév] [/w] [/x]

Jelenleg a következő opciók vannak támogatva:

/a        : kiad egy LOAD"filenév" parancsot, amit lemezen lévő fájlok 
            automatikus betöltésére használhatunk. Ha nem adunk meg 
            filenevet akkor a load"*" hajtódik végre ami betölti az első 
            fájlt amit megtalál
/c        : cartridge betöltése indításkor
/d        : diszk csatolása indításkor (A:)
/f        : fekete fehér kép
/h        : hang tiltása indításkor (probléma esetén javasolt)
/i        : I/O kártya csatolása indításkor
/w        : emulátor futtatása a maximális sebességgel
/x        : DirectX tiltása (probléma esetén javasolt)


Monitor
-------

A programban egy egyszerű beépített monitor es disassembler is 
található. Ennek előhívása az ESC[-APE] gomb lenyomásával történik.
Második leütésére a program visszatér az emulált gép képernyőjéhez.
További monitorkezelő gombok:

F1        : Disassembly lista az IP aktuális értékétől kezdve.
            A kép tetején a fontosabb regiszterek tartalma látható.
F2        : Az emulált gép memóriatartalom térképe
ENTER     : Egy assembly utasítás léptetése.
PAGE UP   : Oldal lapozása visszafelé
PAGE DOWN : Oldal lapozása előrefelé
FEL-NYÍL  : Egy sor lapozása visszafelé
LE-NYÍL   : Egy sor lapozása előrefelé


Billentyűzet
------------

Kétféle billentyűkiosztás választható, az egyik a pozícionális, amelyik a
TVC billentyűinek pozícióit képezi le a PC billentyűzetére, a másik a
szimbolikus, amelyik a magyar PC-s billentyűzet-kiosztást követi, és az
azoknak megfelelő TVC-s billenyűleütéseket szimulálja. Előbbi akkor hasznos,
ha játékoknál fontos a helyes elrendezés, utóbbi pedig akkor, ha programozunk,
vagy fontos a kívánt szimbólumok gyors megtalálása.

Fontos kivételek a szimbolikus kiosztásnál:
- az í és Í betűk rendre az AltGr+i illetve az AltGr+j -vel érhetők el
- az ESC billentyű az END gombon kapott helyet
- az ALT billentyű a HOME gombon kapott helyet
- a PC-s Backspace ekvivalens a TVC-s SHIFT + DEL-lel

A TVC-s joystick(ok) emulációja a PC billentyűzeten keresztül történik.

Beépített botkormány: kurzor nyilak, tűz: NumPad0
Második botkormány: numerikus billentyűzet, tűz: NumPad+

Lemez
-----

A legrugalmasabb és leggyorsabb periféria. A többrészes programok
legkényelmesebb betöltését teszi lehetővé. A helyes emulációhoz 
szükség van a HBF EPROM I/O interface kártya mentésére, illetve természetesen 
egy diszk állományra. Ezeket csatolni kell az emulátorhoz, mielőtt nekilátnánk 
a munkának. A DISK I/O kártya (HBF) illesztése a /i parancssori opcióval, vagy a 
menün keresztül történhet. Ha az emulátor könyvtárába másoljuk az I/O kártya 
EPROM mentését HBF.ROM néven, úgy az automatikusan csatolódik induláskor.

A jelenleg támogatott két lemez image formátum a 360 ill. 720 kb-os DSK (1 ill. 
2 oldalas, dupla írássűrűségű, 80 sávval és sávonként 9, egyenként 512 byte-os 
szektorral) ami gyakorlatilag azonos az MSX és MS-DOS által is használt image 
formátummal, így az ezekhez készült image kezelő programok (WinImage, DiskMgr, 
Virtual Floppy stb.) minden további nélkül használhatóak az emulátorhoz is.

Az EXT 2 parancs begépelésével belépünk a BASIC CLI-be, ahol a jórészt MS-DOS 
alól is ismert parancsokat adhatjuk ki (pl. FORMAT, DIR stb). BASIC-be 
visszalépni innen az ESC-kel lehet.

Magnó
-----

A kazettás megnetofon a TVC-hez kapcsolható legelterjedtebb és ezért 
legfontosabb periféria. A hozzá tartozó PC-s formátum egyelőre a WAV 
(tömörítetlen PCM).

Először a menün keresztül létrehozzuk a kívánt WAV állományt. 
A SAVE parancs kiadása után elkezdődik a mentés. Ez eltarthat egy darabig. 
A folyamat felgyorsítható ha az emulátort az ALT+W billentyűkkel teljes 
sebességre kapcsoljuk. Ha újra megjelenik az 'Ok' üzenet, a mentés befejeződött. 
Zárjuk le a WAV file-t a menün keresztül (ez nagyon fontos!).

Ezzel a módszerrel tetszőleges betöltővel rendelkező állományokat is
elmenthetünk és azokat aztán egyszerűen transzferálhatjuk az igazi 
TVC-re.


Köszönetnyilvánítások
=====================

* Kiss Károly: tesztelés, honlap, nyaggatás ;-)
* László József: tárhely
* Majzik István: tippek, tesztelés
* Varga Viktor: honlap


Verziók
=======

v0.9
-----

- alsó és felső keret megjelenítése
- képernyőablak megnövelésének támogatása
- magnófejállítási lehetőség
- screenshot készítés
- hibajavítások

v0.8
-----

- Cirill betus TVC emulációja (Cirill betuk: CAPS LOCK)
- gyors boot opció
- billentyűzet-leütés szimuláció parancssorból
- emulátor snapshot támogatás
- hibajavítások (Nautilus, Poseidon, Space Invaders)

v0.7
-----

- teljes lemezegység és WD1793 diszk kontroller emuláció
- új parancssori opciók (/C, /D, /I)
- memóriatartalom mentése közvetlenül CAS állományba
- választható szimbolikus billentyűzet-kiosztás
- állapotsor, magnó-számláló és drive ledek
- ROM korrupciós hiba javítása
- egyéb hibajavítások

v0.6
-----

- parancssori opciók
- javított CRTC emuláció
- javított paletta
- kezdetleges I/O kártya emuláció
- hibajavítások

v0.5
----

- az első nyilvános verzió
